รวบได้แล้ว 2 ผู้ต้องหา คดีหักหลังซื้อขายรถแบ็กโฮ ดับ 2 ศพที่นครปฐม
ตร.กองปราบ รวบ 2 ผู้ต้องหา คดีหักหลังซื้อขายรถแบ็กโฮ ที่นครปฐม มีผู้เสียชีวิต 2 ศพได้แล้ว ด้านผู้ต้องหาอ้างผู้ตายผิดสัญญาเช่าซื้อรถ จนมีปากเสียงกัน ก่อนลั่นไกปืน  บอกทำลงไปเพื่อปกป้องชีวิต-ทรัพย์สิน และรายละเอียดขอให้การในชั้นศาลเท่านั้น ,เมื่อ 26 มี.ค. 59 ผู้สื่อข่าวรายงานความคืบหน้า จากกรณี นายสุรศักดิ์ อาจหาญ อายุ 51 ปี อาชีพรับเหมาถมดิน อยู่บ้านเลขที่ 41/1 หมู่ 5 ต.ละหาร อ.บางบัวทอง จ.นนทบุรี เข้าแจ้งความที่ สภ.เมืองนครปฐมว่า ถูกคนร้ายปล้นชิงทรัพย์รถแบ็กโฮ และยิงเพื่อนกับลูกน้องของตนเสียชีวิต 2 ศพ บนถนนเพชรเกษม กม.63 ฝั่งมุ่งหน้าเข้า จ. ราชบุรี หน้าศาลเยาวชนจ.นครปฐม เมื่อวันที่ 22 มี.ค.ที่ผ่านมา โดยผู้เสียชีวิต 2 คน คือ นายปราโมทย์ คงชนะ อายุ 58 ปี เป็นนายหน้าซื้อขายรถแบ็กโฮ ชาว จ.กระบี่ ถูกยิงด้วยปืน 9 มม.เสียชีวิต และนายณรงค์ เนตรพระฤทธิ์ อายุ 21 ปี คนขับรถของนายสุรศักดิ์ (ผู้แจ้งความ) ได้ถูกแทงที่บริเวณหน้าท้อง และพยายามกระเสือกกระสนหนีคนร้าย แต่เนื่องจากได้รับบาดเจ็บสาหัส จึงล้มฟุบกลางถนน เสียชีวิต ก่อนถูกรถบรรทุกแล่นทับซ้ำนั้น,ผู้สื่อข่าวรายงานว่า เจ้าหน้าท่ีตำรวจกองปราบสามารถจับกุมตัว นายจารึก พลดี ได้แล้วที่สถานีรถไฟจังหวัดตรัง หลังจากขยายผลจากการจับกุมนายธีรยุทธ รัตนะพรหม ที่ จ.นครปฐม ได้แล้วก่อนหน้านี้ พร้อมก้บฝากขังไว้ที่จังหวัดนครปฐม โดย ตร.กองปราบ สืบสวนทราบว่านายจารึกซึ่งเป็นลูกน้องของนายธีรยุทธนั้น ได้ก่อเหตุขึ้น และกลุ่มผู้เสียชีวิตได้ทำสัญญาเช่าซื้อรถแบ็กโฮจากนายธีรยุทธ และมีการส่งมอบเงินดาวน์ให้แล้วส่วนหนึ่ง โดยนายธีรยุทธ ได้นำเงินดาวน์ที่ได้รับมาไปดาวน์รถแบ็กโฮ จากบริษัทแห่งหนึ่งจำนวน 2 คัน แต่กลับส่งมอบรถให้กับผู้เสียชีวิตเพียง 1 คัน ภายหลังจึงมีการติดตามทวงถามจึงเกิดการโต้เถียงกัน เนื่องจากทำผิดสัญญาข้อตกลง ทำให้นายจารึก ใช้อาวุธปืนยิงนายปราโมทย์ และใช้มีดแทงนายณรงค์เสียชีวิต ส่วนนายสุรศักดิ์ อาจหาญ ได้รับบาดเจ็บ,จากการตรวจสอบประวัติของนายจารึกนั้น เจ้าหน้าที่ตำรวจพบเคยเป็นผู้ต้องหาในคดีพยายามฆ่า ซึ่งตำรวจสืบสวนยังสืบทราบว่า นายจารึกยังเป็นมือปืนในซุ้มแห่งหนึ่งในภาคใต้ เคยก่อเหตุมาแล้วหลายคดี ส่วนสาเหตุที่ก่อเหตุครั้งนี้ ทางนายจารึกให้การว่า เพราะต้องการปกป้องชีวิตและทรัพย์สิน ส่วนรายละเอียดขอให้การในชั้นศาลเท่านั้น,ต่อมาตำรวจชุดสืบสวน สภ.เมืองนครปฐม เดินทางไปรับตัว นายจารึก จากกองบังคับการปราบปราม กลับมาดำเนินคดียังท้องที่เกิดเหตุ โดยประสานเจ้าหน้าที่มูลนิธิสุขศาลานุเคราะห์นครปฐม ร่วมกับชุดสืบสวน ปูพรมงมหาอาวุธปืนที่ใช้ก่อเหตุ ซึ่ง นายจารึก ให้การว่าโยนทิ้งในพงหญ้าข้างทาง ริมถนนเพชรเกษม ขาเข้าราชบุรี หน้าศาลเยาวชนและครอบครัวจังหวัดนครปฐม ซึ่งเจ้าหน้าที่ช่วยกันค้นหากว่า 3 ชั่วโมง แต่ไม่พบ ก่อนนำตัวไปทำแผนประกอบสำนวน.
ตร.กองปราบ รวบ 2 ผู้ต้องหา คดีหักหลังซื้อขายรถแบ็กโฮ ที่นครปฐม มีผู้เสียชีวิต 2 ศพได้แล้ว ผู้ต้องหาอ้างผู้ตายผิดสัญญาเช่าซื้อรถ จนมีปากเสียงกัน ก่อนลั่นไกปืน บอกทำลงไปเพื่อปกป้องชีวิต-ทรัพย์สิน และขอให้การในชั้นศาลเท่านั้น 
คดีปล้นชิงทรัพย์รถแบ็กโฮ,ปราโมย์ คงชนะ,ณรงค์ เนตรพระฤทธิ์,ซื้อขายรถแบ็กโฮ,นครปฐม,ผู้ต้องหา,จารึก พลดี,ธีรยุทธ รัตนะพรหม,ตำรวจกองปราบ,ข่าว,ไทยรัฐออนไลน์,ข่าวทั่วไทย